
Buki “Bo mihó tempu, ta bo dilanti...” 


Stanley Balentin, komo eskritor a hasi entrega di su buki na Emma Pratt, lider di proyekto di FUHIKUBO. Título di e buki 
ta “Bo mihó tempu, ta bo dilanti”. E buki ta tokante bida di Balentien, un hòmber multifaseta. Stanley a splika ku no muchu 
tempu pasa a detektá un malesa serio serka dje. Esaki a inspir’é pa skirbi su outobiograﬁ a. “Mi ke pa mi yunan tin e buki aki 
i komprondé ken mi ta, i no skucha fo’i otronan”, el a splika. Stanley komo invitado den e programa Aktualidat di Bonaire.tv 
a papia habrí i onesto tokante diferente etapa di su bida. Por konsiderá e buki aki komo e promé den un seri di tres buki, salí 
fo’i pèn di e eskritor aki. 


UPB ta 
distansiá 
for di 
moshon pa 
investigá Rijna 
PAG 6 

KRALENDIJK -- Al- 
rededor di 8.15 or di dja- 
mars anochi sentral di 
polis a risibí notifi kashon 
tokante un aksidente ku a 
tuma lugá na altura di Yato 
Bako. Shofùr di un outo 
ku un patruya kier a para 


pa kòntròl, no a duna oido 
na esaki. El a purba kore 
bai laga e patruya i bai 
bòltu. Ambulans a trans- 
portá shofùr i pasahero di 
e outo pa hòspital pa trata- 
mentu médiko. Ta investi- 
gando e kaso. 


Salmo: 131 
Serka Dios mi ta na pas manera un yu serka su mama 


A fayesé 
Casimira Luisita Bernabela-Martis 
mihó konosi komo “Chita” 
*04-03-1936 +18-10-2022 


Na nomber di su esposo: 
Arturo ‘Tuyo’ Bernabela 
Yunan: 
Micheline Bernabela i Johnny Raphaela 
Arlene Bernabela 
Yunan di kriansa: 
Marco Rivero i famia 
Maria Rivero i famia 
Elisnel Giron i famia 
Nietunan: 
Elianthe Bernabela i Rilove Janga 
Josselien Bernabela i Christopher Bazoer 
Kenrick Bernabela i Allison Villanueva 
Bisanietunan: 
Rigeni, Rihayni i Catalina 
Tur su yunan ku e la kuida i nan famia 
Na nómber di su rumannan, subrina- i subrinunan, prima- i 
primunan, suá- i kuñánan, ihanan, bisiña- i konosinan. 
Un danki na Thuiszorg FMD, dokter di kas Dr. Wolzak i team, 
Zr. Henna, Zr. Margareth i Anita Visker 
Demas famia: 
Bernabela, Martis, Statie, Makaya, Frans, Winklaar i Felix. 
Si den nos tristesa nos por a lubidá nómber nos diskulpa. 


Akto di entiero ta tuma lugá djasabra 22 oktober na 
Consuelo Memorial. Ta risibi bishita di kondolensia for di 
9’or pa 11’or di mainta sigui pa un respons. Despues ta 
hiba nos kerida defuntu na su último lugá di sosiegu den 
santana katóliko na Playa. 
Despues di entiero no por risibi bishita di kondolensia na 
kas. 


MR Solutions B.V. 


ta buska 


automonteur 


-mester tin opleiding di automonteur 


Pa mas inf. tel. 795-2115 


KRALENDIJK—Bo- 
neiru a bari basta premio 
durante kareda di garoshi 
na Kòrsou. Djadumingu 16 
di òktober último, tabatin 
e kareda i Boneiru a sa di 
saka kara i bai ku mayoria 
premio. 
E garoshi `Red Bullet` 
patrosiná pa Obersi group 
a sali kampion apsoluto di 
e kareda. Shofùr di e ga- 
roshi Dairon Noor ta esun 
k di forma invikto a gana 
tur kareda. Mester bisa ku 
e garoshi su doño ta Farid 
Ayubi. Mirando ku Farid 
mes no por a manehá tur e 
tres garoshinan ku el a bai 
kuné, el a haña refuerso di e 
boneriano Noor. 
Lamentablemente e ga- 
roshi di Papa Smurf no por 
a kompetí i a keda deskal- 
ifká. Segun esnan ku a rep- 
resentá Boneiru, Kòrsou 
tabatin miedu i p’esei lo 
mester a sak’e afó. 
Den kategoria ‘lòs laga 


bai’ tambe Boneiru a sa 
di bai ku bastante premio. 
Lionel Cicilia ku a gana 6 
kareda, Raymond Francis 2 
i Waldi Pannefl ek 3 kareda. 


Riba foto Farid Ayubi ku e 
trofeo di Red Bullet. Ayu- 
bi ta gradisí tur esnan ku a 
hasi su partisipashon na e 
kareda posibel. 


KRALENDIJK— 
“E 
grupo di siudadano entre 
40 pa 80 aña di edat tin mas 
problema ku oido”, kolab- 
oradó di Bon Oido a splika 
BONERIANO. 
Últimam- 
ente tin e impreshon ku e 
kantidat di hende ku prob- 
lema di oido a oumento. 
Segun e organisashon aki, 
no por konfi rmá esaki ku 
sifranan konkreto. 
Mas aleu e ta sigui sp- 


lika ku e grupo mas chikí ta 
esun di mucha. Ta kalkulá 
un promedio di 10 mucha 
ku ta registrá i konosí na e 
instituto. 
Den e grupo ku tin 
problema ku oido, uzo di 
aparato ta varia. “Ta reko- 
mendabel pa kada 5 aña 
kambia e aparato di oido”, 
e kolaboradó ta sigui sp- 
lika. No ta tur persona ku 
problema ku oido ta hasi 


uzo di un aparato. Den sier- 
to kaso tin persona ta duna 
di konosé di no ke hasi uzo 
di un aparato di oido. Esaki 
apesar ku ta bisto ku e mes- 
ter di dje. “ Den kaso ku un 
persona no ke hasi uzo di 
un aparato, huntu ku Zorg- 
en Welzijn groep (ZWG), 
ta trata na yuda e persona i 
trata na konvensé ku ta pa 
su mes bon”. 


Durante kareda di garoshi na Kòrsou 
Boneiru ganadó apsoluto 


Problema di oido Outo a bòltu 

Awe ta mi promé bia ku mi ta 
skirbí den e kolumna aki. 
Pero boso lo bai sigui mira 
mas di MB, mi ta kla pa sigui 
progresá den skirbimentu di 
kolumna pa BONERIANO. 
Permití mi introdusí mi mes 
na tur lesadó di BONERIA- 
NO. Mi nòmber ta Aymara 
Beaumont pero mi koleganan 
ta yama mi Maya. Mi tin 25 
aña di edat. 


** 
Ayera mèrdia nos hefe di re- 
dakshon, Nathaly a bisa ku 
ami tambe mester skirbí algu 
pa den e kolumna aki. Mané 
DJ a menshoná, mi kara a 
trèk paso mi no a ferwagt 
esaki. Ta algu nobo pa ami 
pero mi a tuma e kurashi i 
skirbí algu pa den e kolumna 
aki.. Mi a puntra kuantu pal- 
abra mester tin, Natty a bisa 
mi 360 palabra. 


** 
Ayera mi kolega tabata di ﬁ - 
esta, masha pabien Davi. Ku 
Dios drama su bendishon riba 
bo pa bo sigui ku e bon tra- 
bou ku bo ta hasiendo den e 
mundu aki. 
Anto danki pe trit nos ta apre- 
siá. 


** 
Mi ta bai konta boso di mi ta 
trabou aki na BCS. 
Mi ta traha layout di korant. 
Kiko esei ta niﬁ ká? Mi ta hin- 
ka e korant den otro. 
E promé dia ku mi a kuminsá 
ku e trabou aki mi tabata haña 
esaki hopi difísil i algu straño. 
Ta pasombra mi no tabata sa 
nada di e trabou pero segun 
tempu ta bai mi a ripará ku 
esaki no tabata difísil manera 
mi a pensa. Danki na Davi pa 
pasenshi i tempu pa a yuda 
mi ku esaki. Pero, tur dia Davi 
ta bin kansa mi ku algu otro 
tokante layout di korant. Pero 
ta Davi ta apresiá e trabou ku 
mi ta hasi i yuda ya asina e 
korant ta keda kla. 


*** 
Mi ta gusta un mundu ora ku 
mi tin ku traha página di Kòr- 
sou i mi ta bisa Veli ku mi falta 
notisia pa kompletá e página. 
Veli no ta pèrdè pa gana e 
ta bira bisa mi: “Maya bo por 
stòp di kansa mi awor aki.” 
Pero semper e ta manda algu 
tòg pa yena e buraku. 
Pero ta dushi pa traha ku 
Davi i Veli anto ku nos hefe di 
redakshon 


KRALENDIJK 
– 
Gezaghebber interino Nol- 
ly Oleana a duna ayera un 
splikashon na inisio di re- 
union di Konseho Insular 
tokante e susesonan siman 
pasá rondó di gezaghebber 
Edison Rijna. Na opinion di 
Oleana, e ta sinti ku Kon- 
seho Insular, pa medio di 
e moshon pasá siman pasá 
pa hasi un investigashon 
tokante integridat di Rijna, 
kier a hink’é den barika di 
Rijna. Tin hopi indikashon 
ademas, mirando puntonan 
den Reglamentu di Òrden, 
ku e moshon en kestion ta 
ilegal. 
Oleana, kende a presidí 
e reunion di Konseho Insu- 
lar djamars anochi, a pidi 
pèrmit di miembronan di e 
órgano aki pa e por a duna 
su opinion tokante loke a 
sosodé siman pasá, basá 
riba ku un investigashon ku 
e mester a hasi, unabes ku 


pa medio di e moshon el a 
haña tarea aki. Pues inves- 
tigá integridat di Edison 
Rijna. 


Análisis 
Oleana a splika: “Mi no 
ta hurista, pero mi a pone e 
kosnan riba un rei i a anal- 
isá nan. 
Mi ta aktua komo geza- 
ghebber interino solamente 
ora ku gezaghebber ta den 
eksterior òf na momentu 
ku e pidi mi pa remplas’é 
pasobra e no por ehersé su 
funshon na sierto momen- 
tu.” 
Di akuerdo ku Oleana, 
na ningun momentu ora 
a skirbi e moshon, no a 
aserk’é pa hasi e investi- 
gashon. Ora e ta den fun- 
shon komo gezaghebber e 
tin semper e ròl di ta ophe- 
tivo i neutral. I sigur hasi un 
investigashon gubernamen- 
tal no ta tarea fásil. 


Falta di rèspèt 
“Mi a lesa e moshon 
aki un par di biá. Mi a re- 
alisá na fi nal ku e moshon 
aki ta muestra di falta di 
rèspèt, 
pasobra 
ningun 
hende a pidi mi pa hasi 
investigashon. Mi a stu- 
dia e palabra ‘integridat’. 
Kiko ta integridat? No tin 
un deskripshon kla pa bisa 
kiko ta integridat. E inter- 
pretashon por ta diferente. 
Un persona íntegro mester 
duna bon ehèmpel, bo no 
ta gaña, bo ta konfi abel, ku 
rèspèt pa bo mes i pa otro, 
bo ta kumpli ku regla i nor- 
manan, ser di buena fe, no 
hasi daño na otro”, Oleana 
a bisa. Mas aleu Oleana a 
splika ku e moshon ta papia 
ku Konseho Insular ta saka 
gezaghebber dos siman for 
di funshon pa hasi investi- 
gashon. Pero Konseho In- 
sular apsolutamente no tin 


e outoridat aki. E outoridat 
aki ta den man di Hulanda. 


Imposibel 
Di akuerdo ku Nolly 
Oleana, e periodo di dos si- 
man ku a pone pa hasi e in- 
vestigashon en kestion, no 
ta sufi siente. “Ta imposibel 
pa hasi un investigashon 
dje enbergadura ei den 
dos siman. E tarea mester 
ta ademas ehekutabel. Aki 
Konseho Insular no ta duna 
rèspèt na gezaghebber. Mi 
ke asentuá tambe ku geza- 
ghebber interino no ta un 
funshon, sino e ta un ròl ora 
gezaghebber no ta den eks- 
terior. Mi no por hasi niun 
investigashon.” Oleana a 
sigui splika ku e moshon ta 
hink’é den barika di geza- 
ghebber Edison Rijna. E ta 
krea deskonfi ansa entre dos 
persona. E moshon no ta 
muestra di konfi ansa i rès- 
pèt pa un gezaghebber. 


Gezaghebber interino Nolly Oleana: 
“KONSEHO INSULAR KE HINKA 
MI DEN BARIKA DI RIJNA” 


KRALENDIJK- 
Van 
den Tweel Supermarket, ta 
preparando pa instalá un 
departamento nobo. Esaki 


Supermerkado Van Den Tweel: 
Departamento spesial pa bebida 


lo ta pegá ku e entrada prin- 
sipal. Aki lo bende vários 
tipo di bibida alkohóliko. E 
dianan aki por tuma nota di 


e espasio ku ta kreando pa e 
deportamentu nobo. Natu- 
ralmente a nota e kantidat 
di kliente i nan petishon 


pues awor ta bai amplia e 
surtido. E potrètnan ta ilus- 
trá kon e trabou ta avansan- 
do. 


M 
B 

KRALENDIJK – Pa 
èks direktor di Direktorado 
di R&O, resultado di e in- 
vestigashon tokante rotònde 
na Kaya Amsterdam, ta de- 
sapuntante. Henter e asuntu 
di rotònde a keda vago. Te 
asta a menshoná su nòm- 
ber komo un di esnan en- 
bolbí den trahamentu di e 
rotònde, pero momentu ku a 
tuma desishon pa konstruk- 
shon di e rotònde, e tempu 
ei ya e no tabata direktor 
mas di R&O. Esaki Eti- 
enne van der Horst, a bisa 
durante reunion di Konseho 
Insular pa trata integridat 
gubernamental i kultura di 
miedu den e aparato. 
Van der Horst: “Un dado 
momentu e lider di proyek- 
to ta bisa ku e mester traha 
bou di preshon. E rapòrt a 
sali i a bira públiko, pero 
no ta tende nada di dje. No 
ta bon ku ta kulpa hende 
ku no tabata tei mes. Esaki 
mester ta un lès pa atendé 
e kosnan akí otro den fu- 
turo. Mi ta komprondé ku 
di parti gobièrnu tin biá ke 
pa kosnan kana lihé, pero e 
preshon ku ta pone mester 
keda den proporshon.” 
Van der Horst a sigui 
bisa, esaki no ta algu ku ta 
sosodé na Boneiru so, pero 
hopi kaminda mas. Em- 
pleado públiko mester haña 
e espasio pa hasi su trabou 


profeshonal i e mandatario 
despues di pisa e interes 
den un balansa, ta disidí. 
E ta komprondé ku por tin 
preshon pa logra sierto kos- 
nan pa pueblo i gruponan 
di interes, pero duna e em- 
pleado públiko espasio. 
Na R&O i diferente de- 
partamento mas, tin hende 
ku tin miedu. Di otro banda 
por bisa tambe ku tin em- 
pleado públiko ta hasi kos- 
nan ku no por, pero nan ta 
hasi esei dor di miedu òf in- 
teres propio, segun van der 
Horst. 
Pa hasi kos bou di pre- 
shon, di akuerdo ku van der 
Horst, por krea situashon- 
nan fèrfelu ku ta bai kontra 
lei i no por mira lus di dia. 
Tin rapòrt di Rijksrecher- 
che ku ta bisa ku tin speku- 
lashon ku negoshi di tereno 
di gobièrnu. Sí ta bisa ku 
ta spekulá, e konseho ta na 
mandatarionan pa vigilá 


esei. Tin ehèmpel kla kon 
a bende tereno via ken i ki 
dia i empleado públiko ta 
koperá ku esaki i ta bisa pa 
duna tal hende tereno i ora 


bisa ku e no ta firma, nan ta 
bisa pero ta diputado a bisa 
pa hasié. 
Van der Horst: “No ta pa 
kologá niun hende, pero es- 


aki ta tumando lugá pa hopi 
aña. E por tin di aber ku 
miedu, fabor, asina kosnan 
ta bai. Mester wak den spil 
i bisa awor ta basta.” 


Henter asuntu rotònde a keda vago 
Investigashon desapuntante 


VAKATURA: KOLABORADÓ DI PROGRAMA DESAROYO DI FUTBÒL 


(0,5 FTE) 


Den e temporada di 2019/’20, FFB a kuminsá ku Programa Desaroyo di Futbòl Boneiru, 
den koperashon ku KNVB i e ofisina di asesoria di deporte NMC Bright. Programa Desaroyo 
di Futbòl Boneiru ta kontribuí na realisashon di un struktura di futbòl stabil, klupnan fuerte, 
kultura di futbòl positivo i indirektamente un sosiedat mas salú, mas inklusivo i mas aktivo. 
Pa motibu di e éksito te ku awor, tin espasio pa un kolaboradó di programa desaroyo di 
futbòl adishonal. 


E programa ta un programa di mas aña den kua nos ta invertí di un manera duradero den 
desaroyo di klup i desaroyo di kader (entrenadó, coach, árbitro, dirigente, etc.). Finalmente 
Programa Desaroyo di Futbòl Boneiru mester kontribuí na desaroyo duradero di futbòl na 
Boneiru. Ku e programa, nos ta invertí den formashon i guia di boluntario na klupnan, 
manera dirigente i coach, asina tin mas konosementu i ekspertisio disponibel pa desaroyo 
di futbòl. 


Sosteniendo klupnan, asina nan ta organisá nan mes ainda mas mihó, e programa ta 
kontribuí na mantenhon di un klima di deporte seif. Sosten na klupnan ku kreashon di un 
kultura di deporte positivo i mehorashon di entrenamentu pa hóben, ta kondusí na mas i 
mihó hungadó hubenil. Pa desaroyo di mucha, ta esensial pa deskubrí nan talento i stimulá 
nan den esei. Futbòl tin e posibilidat pa ofresé hóbennan perspektiva pa un mihó futuro. E 
ta kontribuí na nan konfiansa propio i desaroyo di kompetensianan manera traha huntu i 
resiliensia. 


Pa ehekushon di Programa Desaroyo di Futbòl Boneriu, FFB ta buska un kolaboradó 
di programa ku ta bin den servisio di FFB i ku KNVB i NMC Bright ta guia. 


Kiko bo ta bai hasi? 
E Kolaboradó di Programa ta bira responsabel pa: 


· 
Organisá huntu ku KNVB kurso pa entrenadó/coach i árbitro; 
· 
(Sosten den) organisashon di kompetensia hubenil U7 t/k U19; 
· 
Sostené den organisashon di kompetensia di seniòr; 
· 
Sostené dirigentenan ku strukturashon i organisashon di klup; 
· 
Ta kontribuí na kreashon di un eksplotashon finansiero sano di federashon i klup; 
· 
Ta sostené direktiva di federashon ku komunikashon ku klupnan. 
· 
(Ademas) implementá digitalisashon pa medio di FOYS 
· 
Sostené direktiva di federashon ku komunikashon 


Ken bo ta? 
E Kolaboradó di Programa ta disponé di e siguiente kompetensia- i abilidatnan: 
· 
Abilidat organisatorio ekselente. 
· 
Abilidat komunikativo ekselente. 
· 
Kapas pa hasi atministrashon (finansiero). 
· 
Kapas pa sirbi interes di FFB i tin bista riba relashonnan di/ku stakeholder i aktua 
adekuadamente riba esakinan. 
· 
Traha i pensa na nivel di HBO. 
· 
Ta papia i skirbi papiamentu i hulandes. 
· 
Bo ta dispuesto pa traha anochi i den fin di siman. 
· 
Un diploma di futbòl tékniko ta un bentaha. 


Kiko nos ta ofresé? 
Si bo gusta futbòl, e trabou akí ta un chèns úniko. Nos ta ofresé bo un funshon partaim 
desafiante (0,5 fte) na FFB ku guia di KNVB i e ofisina di asesoria deportivo NMC Bright ku 
ta ofresé hopi oportunidat pa kresementu personal. Nos ta ofresé kondishonnan di trabou 
primario ku ta kuadra ku peso di e funshon. E funshon ta dura segun durashon di e programa, 
pa awor te ku desèmber 2023 ku chèns pa prolongashon i komienso na yanüari 2024. 


Bo ta interesá? 
Bo ta rekonosé bo mes den e profil ariba menshoná? Solisitá e ora ei mesora mandando 
bo cv i karta di motivashon pa Sander de Brito Roque di NMC Bright 
(sdebritoroque@nmcbright.nl). 
Bo por solisitá te ku djárason 2 novèmber 2022. 


Un komishon ku ta konsistí di dos miembro di direktiva di FFB, e aktual kolaboradó di 
programa desaroyo di futbòl, un kònsùltent pa deporte di NMC Bright i un spesialista di 
kolaborashon internashonal di KNVB, ta trata tur solisitut. Dependé di reakshon, e 
kòmbersashonnan ta tuma lugá online òf na Boneiru. 


Pa mas informashon tokante kontenido di e funshon, bo por tuma kontakto ku Sander de 
Brito Roque, Kònsùltent pa Deporte na NMC Bright, via 0031 6-53642620. 


KRALENDIJK – Nol- 
ly Oleana a bisa den re- 
union di Konseho djamars 
anochi, papiando di su fun- 
shon (el a papia di ròl) di 
gezaghebber interino, ku e 
kompensashon ku e ta risi- 
bí pa esaki ta di baka flaku. 
Anto ta solamente ora ku 
gezaghebber Edison Rijna 
ta den eksterior a ta risibí 
pago. 
Oleana: “Na momen- 
tu ku gezaghebber ta den 
eksterior e ta aserká mi pa 


remplas’é. Ta duna mi un 
tarea. P’esei mi no ke papia 
di un funshon. Pa esaki mi 
ta risibí un kompensashon. 
Mi por bisa ku ta un kom- 
pensashon di baka flaku.” 
Oleana no a menshoná 
e “kompensashon di baka 
flaku” ku e ta risibí ora ku 
Rijna ta den eksterior. 
Manera ta konosí, Nolly 
Oleana ta direktor di e min- 
isterio di Enseñansa, Kul- 
tura i Siensia (OCW) na 
Hulanda Karibense. 


Pa gezaghebber interino 
Kompensashon di baka flaku 


5 
Djaweps 20 òktober 2022 


KRALENDIJK- “Nos 
ta na altura di e problema 
di Snùs i ta alèrt si kualke 
kos e yega islanan BES. 
Pero ainda e no a yega aki”, 
Genesis Saragoza, bosero 
di Kuerpo Polisial Hulanda 
Karibense (KPCN) ta sp- 
lika. E ta referí na e fenó- 
meno aktual na Hulanda, 
adikshon na e saku di niko- 
tina Snùs bou di muchanan 
i hóbennan. Esaki a bira un 


problema di tal magnitut 
ku polis a traha un vidio 
di Youtube pa konsientisá 
i alertá komunidat. “Ainda 
esaki, no a drenta nos ko- 
munidat”, Marcelino Mau- 
ricio, mènedjer di Mental 
Health Caribbean (MHC) 
ta konfi rmá. 
Adiktivo 
Snùs ta bin di Suisa, 
esaki ta tabako den un saku 
òf tablet. E usadó ta pon’e 


bou di su lep i ta haña un 
kantidat grandi di nikotina 
via su skupi i fl ishi di sleim. 
E empake ta hopi yamativo 
pues mucha ta haña esaki 
atraktivo pa huma. Snùs 
ta 
sumamente 
adiktivo. 
“Despues di usa apénas 
tres saku ya e mucha ta bira 
adikto”, un agente ta splika 
den e video. E potrètnan 
ta ilustrá empake i saku di 
Snùs. 


Adikshon saku di nikotina Snùs 
KPCN ta alèrt 


KRALENDIJK- Dia 4 di 
òktober último, 8 kandidato 
a fi nalisá e estudio spesial- 
isá di Mediashon den kaso- 
nan Penal. Banda di esaki, 
riba 27 di sèptèmber taba- 
tin un Masterclass tokante 
di Mediashon den kasonan 
Penal i Hustisia Restorati- 
vo na kua 26 persona ku ta 
traha den e kadena hudisial 
a partisipá. Ku fi nalisashon 


di e estudio i e master- 
class, ta kuminsá un fase 
piloto kaminda Boneiru ta 
bai investigá di ki manera 
derechi penal por bira mas 
restorativo. E periodo pi- 
loto ta te ku 1 di yüni 2023 
i ta un inisiativa di Sticht- 
ing Reclassering Caribisch 
Nederland (SRCN). E me- 
diadónan ku a terminá nan 
training mes por bai guia 


mediashonnan den derechi 
penal. Ku esaki tantu e so- 
spechoso komo e víktiman- 
an por papia ku otro bou di 
guia profeshonal tokante 
lokual a pasa i kiko mes- 
ter pa por koregí òf restorá 
(en parti) esaki. Ministerio 
Públiko i Korte lo hasi uso 
di e resultado (konklushon) 
di esaki pa despacho di esa- 
ki. Partisipashon semper ta 


Grupo kaliﬁ ka pa kasonan penal: 
Boneiru tin 8 mediadó 


boluntario, pues solamente 
si e víktima i e sospechoso 
ta di akuerdo i ke esaki. 
E mediadónan tambe por 
guia un enkuentro banda di 
derechi penal. Esaki yama 
mediashon restorativo. Por 
usa mediashon restorativo 
ora partidonan promé òf 
despues ku un kaso penal 
fi nalisá, tin nesesidat di un 
konfrontashon, pa motibu 
ku esaki ta yuda nan ku e 
rekuperashon emoshonal. 
Esaki por ta por ehèmpel di 
un kaso ku no a wòrdu tumá 
den tratamentu dor di hus- 
tisia òf a tuma desishon pa 
no hasi un denunsia. Medi- 
ashon restorativo por tuma 
lugá tambe despues ku e 
sospechoso keda kondená i 
ta riba un base boluntario. 
Mediashon restorativo no 
tin infl uensia riba e proseso 
penal pa motibu ku e ta o 
prevení esaki o e proseso 
penal a terminá. 
Mediashon den kaso- 
nan penal i Mediashon re- 
storativo ta komplementá 
e posibilidat di Restorative 
Justice/practice (Hustisia/ 
práktika restorativo) lokual 


na Boneiru ta eksistí kaba 
los for di derechi penal. 
Ku esaki den kada fase, 
kier men tantu promé òf 
despues di kaso penal tin 
posibilidatnan pa personan- 
an envolví den krímennan 
pa drenta den kontakto ku 
otro pa pensa i papia loke 
ta nesesario den futuro pa 
rekuperashon. Hopi partisi- 
pante di entre otro SRCN, 
OM, ZM, KPCN, Akseso, 
Slachtofferhulp, 
Voogdi- 
jraad, Mental Health Care 
(MHC) i JICN ta na altura 
di e tipo aki di hustisia re- 
storativo. E masterclass- 
nan i e estudio a wòrdu 
duná dor di sra. Rebecca 
Leeuwenberg i Sra. Kim 
Roelofs, ámbos di Amster- 
dam. Nan ta registrá den e 
registro di kalidat di Feder- 
ashon di Mediashon Hulan- 
da (MfN) i banda di esaki 
nan ta dosentenan kualifi ká 
registrá na CRKBO (Cen- 
traal Register Kort Beroep- 
sonderwijs). Mr. Guillano 
Schoop, Fiskal Mayó su- 
plente di Ministerio Púb- 
liko Carib tabata envolví ku 
e estudio. 

KRALENDIJK – “Nos 
frakshon ta distansiá nos 
mes for di e moshon pa in- 
vestigá integridat di geza- 
ghebber 
Edison 
Rijna.” 
Esaki konsehal Esther Ber- 
nabela, lider di frakshon di 
UPB, a bisa djamars ano- 
chi den Konseho Insular, 
despues di un disertashon 
di gezaghebber interino 
Nolly Oleana, relashoná ku 
e moshon ku Konseho In- 
sular a aprobá pa investigá 
integridat di Rijna. 
Oleana 
den 
su 
dis- 
ertashon a kuestioná tambe, 
den forma indirekto, aktitut 


di Esther Bernabela, kende 
a dirigí e reunion en kestion. 
Entre otro e echo ku e no 
a atendé korektamente ku 
votashon konforme e lista 
di presensia, manera regla- 
mentu di òrden di Konseho 
Insular ta preskribí. Asta 
ta asina ku Bernabela no a 
vota for di su lugá fiho di 
sinta, pero e keda sintá riba 
e stul di gezaghebber ora e 
mester a vota riba e moshon 
konserní. 
Bernabela tabata mus- 
tra bastante rabiá den un 
reakshon despues di e dis- 
ertashon di Oleana kende, 


manera ta konosí ta prosed- 
ente di e kuna di Demokrat 
i a sirbi komo minister i 
diputado di e partido ei. 
Esther Bernabela: “Mi a 
presidí e reunion ei pa mo- 
tibu di forsa mayó. Ami ta 
e miembro di Konseho In- 
sular di mas edat. A base 
di esei a pidi pa presidí e 
reunion ei, despues ku a re- 
sultá ku no por a haña pres- 
idente interino. Mi no sa si 
tabatin palabrashon entre 
presidente i presidente in- 
terino.” 
Di akuerdo ku Berna- 
bela, ningun momentu ta- 


bata su intenshon pa falta 
rèspèt pa Oleana ku pasa- 
mentu di e moshon. “Mes- 
ter komprondé ku mi ta den 
koalishon. Mi ta haña hopi 
molestioso ku mester bai 
investigá un mandatario 
basá riba insinuashon hasí 
den un publikashon. Tin te 
asta un ‘gentle agreement’ 
den Konseho Insular ora 
ta trata asuntunan delikado 
asina. Nos mester atendé e 
situashonnan aki den forma 
kouteloso.” 
Bernabela: “Si nos a 
falta ku boso di nos parti, 
mi ta pidi diskulpa. I mi 


ke bisa ku entrante awe mi 
no ta bai vota riba ningun 
moshon pa investigá niun 
mandatario. Si nos ke pa- 
pia di integridat, nos mes- 
ter pone un spil dilanti nos 
kara.” 
Bernabela a bisa ku e no 
tabata sa ku un miembro di 
Konseho Insular mester ta 
riba asiento fiho den na mo- 
mentu di voto. “Danki Dios 
e moshon ta nulo. Nos ta 
hala tras for di tur moshon i 
investigashon di gezagheb- 
ber Edison Rijna.” 


KRALENDIJK – Den 
un introdukshon ku el a 
tene djamars anochi den 
reunion di Konseho Insular 
pa trata e proposishon di 
presupuesto pa aña 2023, 
diputado James Kroon a 
deskribí esaki komo un 
momentu ku ta otro kom- 
pará ku e último dos aña. 
“E problema di covid-19 
ta tras di lomba i e enfoke 
ta dirigí di awor pa dilanti 
riba e hende. Mas ku klaro 


pa nos por duna un bon ser- 
visio na nos komunidat nos 
organisashon mester ta na 
òrdu.” Segun Kroon, du- 
rante 2022 a pone e base pa 
por krea un direktorado na 
òrdu pa por duna e servisio 
ku e pueblo meresé. 
Den 2021 kolegio ehe- 
kutivo a aprobá un plan di 
mehorashon pa e direkto- 
rado di Planifikashon i De- 
saroyo. Esaki ta e punto di 
salida pa un mihorashon di 


servisio na komunidat. 
Kroon: “Un otro desar- 
oyo positivo den aña 2022 
ta e echo ku a instituí un 
ofisina di ehekushon di 
proyekto (PUB). Meta di e 
ofisina aki ta pa garantisá 
ehekushon di proyektonan 
grandi finansiá dor di min- 
isterionan hulandes. Esaki 
pa evitá ku fondonan ku 
Hulanda ta buta disponi- 
bel no ta wòrdu ehekutá na 
tempu.” 


KRALENDIJK 
– 
Diputado James Kroon, 
bou di kende e direktorado 
di R&O (Espasio i Desa- 
royo) ta kai, a sigurá den 
reunion di Konseho Insular 
e siman aki pa trata e pre- 
supuesto di Entidat Públiko 
Boneiru, ku por bai spera 
desaroyonan positivo na 
e direktorado aki awor ku 


a pone asuntunan na òrdu 
einan. Por bai atendé awor 
asuntunan di otorgashon di 
tereno, pèrmitnan di kon- 
strukshon, mas lihé. 


Tereno 
Kroon a bisa: “Despues 
di un trayekto bastante lar- 
gu a logra aprobá e ‘Kader 
Nota Grondbeleid’, ku ta e 


kuadro pa maneho di tere- 
nonan di gobièrnu. Esaki 
ta un logro grandi, pasobra 
manera lei ta preskribí, nos 
tin e dokumento aki. Nos ta 
kabando ku e plan di imple- 
mentashon, di manera ku 
nos ta kumpli ku tur e in- 
strumentonan nesesario pa 
un maneho rígido di tere- 
nonan di gobièrnu.” 


Diputado Kroon a sp- 
lika ku pa e di pèrmitnan 
e trayekto ta sigui kana 
pa mihorashon di esaki. E 
meta ta ku pa kuminsam- 
entu di aña 2023 esaki ta 
kompletamente reglá i ku 
pèrmitnan di konstrukshon 
ta kana mas rápido ku na e 
momentu aki. Ta i lo sigui 
hasi invershon tantu den 
ekipo komo personal. 


Infrastruktura 
Pa loke ta e proyektonan 
di infrastruktura, Kroon a 
bisa ku nan ta kana kon- 
forme planifikashon 2020 
– 2023. Na e momentu aki 
ta trahando duru riba e ‘Be- 
heersplan 2023-2033’. 
Den e proseso aki a in- 
vertí den un sistema digital 
ku ta hasi posibel pa hasi 
adaptashon 
rápido 
riba 
kambio di preis i e estado 
físiko di kaminda. Den 
2023 lo kuminsá ku e parti 


di introdukshon di ino- 
vashon den ehekushon di 
kayanan. Esaki pa por baha 
gastu, manteniendo kalidat 
haltu. 
Kroon tokante natura- 
lesa ku tambe ta kai bou di 
e direktorado di R&O: “Pa 
por hiba un maneho balansá 
di desaroyo manehando nos 
naturalesa ta hopi nesesario 
pa nos terminá e parti di e 
adaptashon total di nos plan 
di desaroyo. Boneiru mester 
tuma den e añanan binidero 
e desishon kon nos ta bai 
sigui krese i kon nos ta bai 
ankra esaki den nos plan di 
desaroyo. Dokumentonan 
eksistente 
manera 
Plan 
Stratégiko di Turismo, Plan 
di Rekuperashon Turístiko 
i Plan di Desaroyo mester 
bai kompañá pa un plan di 
implementashon pa por ga- 
rantisá ehekushon integral 
di e vishon di gobièrnu di 
Boneiru.” 


Ofisina di ehekushon di proyekto 


Awor ku a pone vários asuntu na òrdu 
Por spera desaroyonan positivo na 
Direktorado di R&O 


Esther Bernabela: 
UPB ta distansiá for di moshon 
pa investigá Rijna 

KRALENDIJK- Segun 
ekspektativa durante e últi- 
mo lunanan di aña e vírùs di 
corona lo bolbe lanta kabes 
ku konsekuensia oumento 
di kantidat di kontagio. Pa 
e motibu akí a disidí pa e 
siman akí na Fundashon 
Mariadal ofresé tur trahadó 
den salubridat na Boneiru 
e angua ku hende ta bolbe 
pasa kontra COVID-19. 
Riba djaweps 20 di òk- 
tober entre 14:00 or - 17:00 
or i riba djabièrnè 21 di 
òktober entre 9:00 or – 
12:00 or I 13:00 – 17:00 
or trahadónan den salub- 
ridat por pasa e angua ku 
hende ta bolbe pasa kontra 
COVID-19 den Oudito- 
rio di Fundashon Mariadal 
Academy. Trahadónan den 
salubridat ku no ta traha na 
Fundashon Mariadal tambe 
por pasa e angua ku hende 
ta bolbe pasa kontra CO- 


VID-19. 
E biaha akí kada ora i 
kada mei ora nos lo pasa 
angua den grupo. Pa e mo- 
tibu akí nos ke pidi bo pa 
bin na e Ouditorio di FMA 
5 pa 10 minüt promé ku e 
ora òf e mei ora. 
Por pasa e angua ku 
hende ta bolbe pasa for di 
3 luna despues di e último 
angua kontra corona òf e 
último biaha ku a pega ku 
e vírùs. E angua ku hende 
ta bolbe pasa akí ta duna 
protekshon èkstra kontra e 
vírùs di corona pa prevení 
malesa grave i hospital- 
isashon. 
Trahadónan den kuido 
tin un funshon di ehèmpel 
pa henter nos komunidat i 
un responsabilidat pa pro- 
tehá nan koleganan i nan 
pashèntnan. Bin pasa bo 
angua ku hende ta bolbe 
pasa, huntu kontra corona! 


KRALENDIJK – Loke 
minister di maneho di po- 
bresa, Carola Schouten, un 
siman atras ainda no tabata 
ke, direpente el a anunsiá 
ku ta bai bini un sistemá- 
tiko tambe pa Karibe Hu- 
landes pa stipulashon di 
un mínimo sosial. Algun 
siman atras e ministerio di 
SZW a anunsiá ku a duna 
un komishon enkargo pa 
mira sí e manera riba kua ta 
stipulá e mínimo sosial ai- 
nda di kumpli. 
Motibu 
pa 
miembro 
di Tweede Kamer, Jorien 
Wuite di D66, hasi pregun- 
ta por eskrito sí e komishon 
den e kuadro di kumpli òf 


splika, lo enbolbí islanan 
BES den su investigashon. 
Esaki no tabata e kaso, pa- 
sobra Gabinete ta kanando 
un trayekto apart pa Karibe 
Hulandes, Schouten a kon- 
testá. Riba esaki djamars e 
minister a bin bèk. 
Den kontesta riba pre- 
gunta di Kauthar Bouchal- 
likht di GroenLinks e ta 
skirbi: “Mi ke kuminsá pa 
Karibe Hulandes tambe un 
evaluashon den e forma di 
un enrikesimentu general di 
e mínimo sosial, kaminda e 
altura i e sistemátiko di e 
mínimo sosial mester keda 
evaluá di nobo. Mi lo pa- 
pia ku e komishon mínimo 


sosial ku mi a duna enkargo 
pa un tipo di investigashon 
asina na Europa Hulandes, 
tokante e posibilidat di un 
tarea pa Karibe Hulandes.” 
Ounke ku Schouten den 
su kontesta ta rekonosé 
ehekushon e urgensia di 
kombatimentu di pobresa 
na Boneiru, St. Eustatius i 
Saba i ta bisa ku e ke asel- 
erá, parse ku e no tin un 
plan di tempu. Ta trata di 
un tarea separá, despues di 
kaba ku e tarea pa Europa 
Hulandes. 
Ku esaki e minister ta 
skùif e investigashon pa 
por lo ménos un aña. 


Schouten ta drai bèk: “Pero mester warda un ratu” 
Tòg investigashon sistemátiko 
mínimo sosial 


Angua ku hende ta bolbe pasa kontra COVID-19: 
Chèns pa trahadónan 


den salubridat 


Programanan di Bonaire.tv 
TELBO kanal 70 
Flamingo TV kanal 23 

12.00 Aktualidat: 
Olfa Dortalina 
13.00 Aki Boneiru: 
Neuman-De Jongh 
14.00 Herensia: 
Dr. Aldemar Hart 
15.00 BAPA: 
Romeo Surnam - Caviota - 
Buki Ultimo Buelo 
16.00 Herensia: 
Gerard van Buurt 
17.00 Aki Boneiru: 
Toastmasters 
18.00 Herensia: 
Cecilio (Tili) Thode (Washington) 2 
19.00 BAPA: 
Michael i Frank Wanga 
(Fundashon Pal'i Famia) - Ellis Juliana 


20.00 Herensia: 
Noris Doran i Munye Oduber 
21.00 Aki Boneiru: 
Arte Boneriano 
22.00 Herensia: 
Samuel Giberts (Ibi) Seraus 1 
23.00 BAPA: 
Karel Boekhoudt (Super Dynamic) - 
Jay Haviser (Bonai) 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 

KRALENDIJK – Ta 
gezaghebber interino Nolly 
Oleana mester a presidí e 
reunion Konseho Insular 
pa a trata integridat di di 
gezaghebber Edison Rijna. 
Pero esaki no a sosodé. Ta 
konsehal Esther Bernabela 
(UPB) a dirigí e reunion, 
durante kua a aseptá un 
moshon pa investigá inte- 
gridat di gezaghebber Edi- 
son Rijna. Nolly Oleana a 
trese dilanti ku e dia en kes- 
tion, djamars 11 di òktober, 


gezaghebber Edison Rijna, 
a pidié pa presidí e reunion 
di Konseho Insular durante 
kua lo a bai atendé komo 
punto di agènda su integ- 
ridat. Esaki pasobra Rijna 
mes lo no por a presidí un 
reunion den kua lo a bai pa- 
pia riba su mes integridat. 
“E anochi ei pa 8or mi a 
akudí na Passangrahan. Ta- 
batin otro reunion tumando 
lugá. Pa kuartu pa nuebe 
Rijna a skòrs e reunion. Mi 
a topa kuné den ‘gang’ i el 


a splika mi ku e reunion ei 
lo terminá pa 11or segun 
palabrashon. Na momentu 
ei m’a bai kas, keriendo ku 
e reunion pa trata e punto 
di agènda en kestion lo no 
sigui”, Nolly Oleana a sp- 
lika. “Mainta ora ku m’a 
lanta mi a bin ripará ku pa 
1.22 di mardugá e reunion 
a sigui. Ningun momentu ni 
gezaghebber, ni grifi r, a pidi 
mi pa bini Passangrahan pa 
presidí e reunion. Konsehal 
Esther Bernabela a dirigí e 


KRALENDIJK – Anke 
ku e no a bis’é ku muchu 
palabra, gezaghebber in- 
terino Nolly Oleana a duna 
tur indikashon pa asumí 
ku e moshon ku Konseho 
Insular a aprobá djárason 
mardugá siman pasá ta ile- 
gal. Pa ta presis, e moshon 
pa investigá integridat di 
gezaghebber Rijna den e 
proyekto di Sunset na Playa 
Lechi. E ta referí na sigur 
un voto (Esther Bernabela) 
ku lo ta ilegal, pasobra e no 
tabata sintá na su lugá fi ho 


momentu ku el a vota na fa- 
bor di e moshon. 
Oleana 
den 
un 
sp- 
likashon ku el a duna na 
Konseho Insular djámars 
último, a referí na e regla- 
mentu di òrden di e órgano 
aki. “Tin dos aspekto ku 
mi ke mustra ariba. Nan 
ta ankrá den reglamentu di 
òrden di Konseho Insular. 
Esun promé ta ku regla- 
mentu di òrden ta mustra 
bon kla ku na votashon riba 
un moshon tur miembro ku 
ta vota mester hasi esaki 


konforme e lista di presen- 
sia. Mi no a risibí e lista 
aki. Mi a hasi un petishon 
na grifi r pa haña esaki.” 
Otro pregunta di Ole- 
ana: “Tur miembro di Kon- 
seho Insular ku ta vota riba 
un moshon mester hasi esa- 
ki na nan lugá fi ho di sinta 
den sala. Reglamentu di 
òrden ta stipulá esaki. Es- 
aki a sosodé den e reunion 
en kestion? Tur miembro 
tabata na nan lugá fi ho di 
sinta?” 
Oleana opviamente ta- 


bata referí na Esther Ber- 
nabela, kende a vota siendo 
sintá riba e stul di geza- 
ghebber, presidiendo e re- 
union. Pues pa vota e mes- 
ter a baha bai sinta na su 
lugá fi ho. Esei no a sosodé. 
Na opinion di Oleana, 
ta rekomendabel pa laga 
proba e moshon aki na su 
legitimidat. “Pakiko? Paso- 
bra si resultá ku no a vota 
riba e moshon aki segun 
lei, si tabatin violashon di 
e reglamentu di òrden, e ta 
resultá nulo, e no ta konta. 


Votashon riba e moshon e 
ora ei a keda empatá, pa- 
sobra no a tene kuenta ku 
reglamentu di òrden.” 
Oleana a bisa fi nalmente 
ku e ta laga na huisio di 
Konseho Insular i huristan- 
an pa investigá e asuntu aki 
i duna un opinion. E ta haña 
sí ku den futuro lo ta bon pa 
miembronan di Konseho 
Insular promé ku presentá 
un moshon laga grifi r kon- 
trolá esaki riba su legitimi- 
dat, efi kasia i si e ta eheku- 
tabel. 


Si sigui análisis di Nolly Oleana 
Moshon pa investigá Rijna por ta ilegal 


No a yam’é sinembargo pa hasi esaki 
Oleana mester a presidí reunion 
tokante integridat 


reunion. Pa mi esaki tabata 
un sorpresa, pasobra a pidi 
mi pa dirigí e reunion, pero 
no a yama mi ora ku esaki a 
kuminsá. Te asta outoridat 
por a pidi pa buska mi.” 
Pa kolmo Oleana a tuma 
nota ku a pasa un moshon 
pa medio di kua ta pidi 
gezaghebber interino pa 
hasi 
investigashon. 
Se- 
gun Oleana, ta aprobá un 
moshon ku no ta duna un 
kuadro dentro di kua mes- 
ter hasi investigashon. No 


ta indiká presis kiko mester 
investigá. E tarea no ta bon 
deskribí tampoko. I pa kol- 
mo no ta den aprobashon pa 
pone e fondonan disponibel 
pa hasi investigashon. 
Oleana: “E moshon en 
kestion tabata fi rmá pa 
sinku miembro di Kon- 
seho Insular, inkluso kon- 
sehal 
Esther 
Bernabela 
ku a presidí e reunion. Mi 
ta puntra mi mes ku si un 
matadó di bestia por kùr su 
mes karni?” 


K R A L E N D I J K - 
Intensity 
i 
Eagle 
Eye 
Media(EEM) a organisá 
un eksitoso kaminata titu- 
lá “Alzheimer Awareness 
Walk” pa rekoudá fondo pa 
Fundashon Alzheimer Bo- 
naire (FAB). Esaki a tuma 
lugá 30 di sèptèmber úl- 
timo. Nan a entregá e fondo 
rekoudá riba 5 di òktober 
2022 na Evert Piar, presi- 
dente di FAB. 
Esaki a tuma lugá na 
Brandaris Cafe kual ta e 
spònser mayoritario. 
Evert Piar a hiba algun 


palabra durante di e enkue- 
ntro. “FAB no tin boka pa 
gradisí Intensity i EEM. E 
komunikashon tabata tre- 
mendo i apesar di e tempu 
kòrtiku e kaminata tabata 
un éksito. Komentarionan 
risibí tabata positivo, sola- 
mente mester tene kuenta 
próksimo biaha ku e ruta di 
regreso. Aplouso pa e or- 
ganisashon”. 
Intensity i EEM ta gradi- 
sí FAB pa e konfi ansa de- 
positá nan. Un danki tambe 
na tur komersiante, organ- 
isashon, personanan ku a 


kumpra karchi i personan- 
an ku a asistí na e kaminata 
akí. 
Un gradisimentu spesial 
na Kuerpo polisial, Krus 
Korá, DJ Shurman Mar- 
tina, Miss Bonaire Organi- 
zation, Miss Teen Bonaire, 
Indebon, Esmeralda Cicil- 
ia, Anny Castillo i Noritza 
Rosalia pa nan koperashon 
balioso. 
E kaminata aki lo bira 
un evento ku ta ser organ- 
isá anualmente. Pa 2023 e 
kaminata lo tuma lugá dia 
02-09-2023. 


Kaminata Fundashon Alzheimer Bonaire 

KRALENDIJK – Pa 
promé biá un mayoria di 
Tweede Kamer ta papia 
habrí pa pidi èksküs pa pas- 
ado di sklabitut hulandes. E 
miembronan di Parlamento 
ku na ougùstùs a hasi un 
biahe pa Sürnam, Kòrsou 
i Boneiru, den un karta ta 
konsehá Gabinete pa pidi 
èksküs na nòmber di Esta- 
do Hulandes. 
Ta trata di parlamentari- 
onan di D66, CDA, PvdA, 
GroenLinks, SP, Christe- 
nUnie, Volt i BIJ1, ku a 
hasi e biahe riba inisiativa 
di Salima Belhaj di D66. Pa 
mayoria ya tabata konosí 
ku ta trata aki di pidimentu 
di èksküs, pero ta pa promé 


biá tambe ku partido di 
gobièrnu CDA ta ekspresá 
su mes asina enfátiko. An- 
teriormente e partido ai- 
nda tabata sinti tiki pa un 
despensa ofisial. 
Pa otro partidonan den 
Tweede Kamer, manera 
Denk i Partij voor de Die- 
ren, tambe ta kla ku nan ke 
pa Gabinete ofresé èksküs. 
Pero komo ku nan no a par- 
tisipá na e bishita di trabou, 
nan no ta pará bou di e karta 
na gobièrnu. 


Rekonosé 
E parlamentarionan ta 
mira pidimentu di èksküs pa 
e pasado di sklabitut komo 
un inisio esensial di reko- 


nosementu i rekuperashon. 
For di e kombersashonnan 
ku nan a hiba ku habitan- 
tenan di Sürnam, Kòrsou i 
Boneiru, parse ku e èksküs 
ta importante pa nan, pero 
ku nan na mes momentu no 
ta pidi èksküs i sigur nò di 
hulandesnan europeo indi- 
vidual. 
E generashon di awor no 
ta responsabel pa e suseso- 
nan di 150 aña pasá, nan ta 
haña, pero Estado Huland- 
es a hunga sí un ròl desisivo 
den sklabitut. 


Sinsero 
Si bini èksküs, esaki 
mester ta prinsipalmente 
sinsero, 
partnernan 
di 


kombersashon di e del- 
egashon di parlamento ta 
bisa. E sinseridat akí mes- 
ter demostrá for di e kam- 
bionan den atendementu. 
Kon ta atendé ku esaki 
awor ku e historia kolonial, 
ku e pueblonan indígena, 
e herederonan di katibu i 
otro víktimanan di tempu 
kolonial, manera obreronan 
riba kontrakt, ta pará den e 


karta. 
E yamada pa ofresé èk- 
sküs ta bira ketu bai mas 
kla. Na yüni Gabinete ai- 
nda a mira pa kita for un 
gesto asina durante kon- 
memorashon di abolishon 
di sklabitut anual na Keti 
Koti. E ministernan ke mas 
tempu pa kòrta kabuya i 
segun fuentenan, nan no a 
haña e tempu bon. 


KRALENDIJK – D66 
ke pa e komishon pa en- 
rikesimentu di e mínimo 
sosial na Europa Hulandes 
enbolbí Karibe Hulandes 
tambe den esaki. Miembro 
di Tweede Kamer, Jorien 
Woute, ta konsiderá pa en- 
tregá un moshon durante e 
debate tokante presupuesto 


di relashon di Reino pa 
fondo BES, ku ta tuma lugá 
djárason i djaweps. 
Anteriormente 
Woute, 
pa medio di pregunta por 
eskrito, a urgi pa esaki, 
pero Minister pa maneho di 
pobresa, Carola Schouten, 
no tabata di akuerdo ku e 
idea ku komo argumento 


ku pa Karibe Hulanda mes- 
ter sigui un trayekto apart. 
Djamars e mandatario 
a bini bèk riba esaki ku e 
partisipashon ku e ta planiá 
pa pidi e komishon tambe 
pa hasi investigashon na e 
sistemátiko di e stipulashon 
di e mínimo sosial na isla- 
nan BES, pero te despues 
ku kaba ku e investigashon 
na Europa Hulandes. 
Wuite ta haña esaki mu- 
chu lat: “Na islanan BES 
tambe pobresa ta sigui ou- 
mentá. Pa esaki Hulanda 
nos mester desvia. E míni- 
mo sosial ta bou di fron- 
tera, e palabra ya ta bisá. I 
pa esaki nos mester atendé 
na mes manera ku siu- 
dadanonan di Boneiru, St. 
Eustatius i Saba, manera e 
siudadanonan na Europa 
Hulandes.” El a benta e 


pregunta sí Den Haag tin e 
kurashi pa duna di konosé 
ku realmente a alkansá e 
punto di referensia. 
Den e moshon ta urgi 
Gobièrnu pa laga tuma e 
enrikesimentu di e mínimo 
sosial na Karibe Hulandes, 
huntu den e investigashon 
ya andando di e komishon 


pa enrikesimentu di míni- 
mo sosial na Europa Hu- 
landes, pa asina investigá sí 
e mínimo sosial na Karibe 
Hulandes no mester keda 
enrikesé anteriormente i pa 
informá Parlamento tokan- 
te e resultadonan di e inves- 
tigashon durante e debate 
di presupuesto pa 2024. 
Parlamento kontra Gabinete: 
Pidi èksküs pa pasado di 
sklabitut 


Punto referensia mínimo 
sosial antikuá 


Jorien Woute 

Djèm di shimaruku na Tera Barra 


KRALENDIJK – Ta tempu di shimaruku. Na vários sitio, tantu 
den áreanan residensial komo di mondi, por mira e dianan aki hende 
ta piki shimaruku, kisas e fruta mas konosí i gustá na Boneiru. 
Na e kunuku Tera Barra di Johan van Blerk tambe tin bon kosecha 
di shimaruku. E frutanan aki ta na kantidat asina grandi ku Van Blerk 
a disidí di traha djèm di shimaruku, loke no ta algu konosí den trad- 
ishon boneriano. 
Bonerianonan sa traha djus i li di shimaruku. Pero no sa tende 
grandinan papia di djèm di shimaruku. 
Van Blerk ta splika: “Despues di tur e yobida ku nos tabatin e úl- 
timo simannan e hardin di Tera Barra ta fl oriando. Nos ta mirando 
tur sorto di fl or i e último dianan tambe algun fruta. Nos palunan di 
shimaruku ta yen di fruta. Tin sufi siente pa tantu e paranan komo pa 
nos. Tin asina hopi ku nos a logra traha djèm delisioso.” 


Jacqueline Groothuizen ta un muhé trahadó. Fotógrafo di BONERIANO a sor- 
prendé Jacqueline riba trapi ta fèrf nan kas den Rincon, miéntras un yuana riba 
dak ta opservá. Jacqueline su esposo ta praktiká artesania, kreando obranan den 
forma di piská. Si bo mes fèrf bo kas bo ta spar hopi plaka. E famia aki a integrá 
bon den komunidat di Rincon. Nan ta biba den anterior kas di Pe Wanga. 


Dama riba trapi ta 
fèrf kas 


KRALENDIJK – In- 
vestigashon ta e yabi pa 
konservashon i trabou di 
restorashon. E ta duna bi- 
sta i yuda pa krea un mihó 
komprondementu di natu- 
ralesa i kiko ta pasando. E 
ta tambe un goso pa siña to- 
kante e ambiente dinámiko 
akí. Investigadónan sientí- 
fi ko i staf di Mangrove 
Maniacs ke kompartí re- 
sultado i aktualisashon 


durante un presentashon, 
kaminda lo konta di e úl- 
timo proyektonan, plan- 
tamentu di pal’i mangel, 
resultado sientífi ko nobo 
i kontestá pregunta. Sí bo 
ke sa mas tokante e tra- 
bou i pal’i mangel, djòin 
Mangrove Maniacs awe 
djaweps 20 di òktober di 
7’or pa 9’or di anochi, na e 
palapa grandi, djis pegá ku 
restorant Foodies. 


Anochi di 
informashon 

KRALENDIJK – Hefe 
di Servisio di Agrikultura, 
Krio i Peska, Maurice Adri- 
aens, a informá den Kon- 
seho Insular siman pasá 
ku nan ta eksperimentando 
riba tereno di plantashi 
Aruba ku un tipo di yerba 
ideal pa kuminda di bestia. 
Ta trata di Mulato II, ku na 
nivel mundial ta konsiderá 


último tempu komo e alter- 
nativa di mas nobo pa mi- 
horá produktividat den kar- 
ni i lechi di baka, kabritu i 
karné. 
Ta rekomendá uso di e 
yerba aki den paisnan ku 
suela ásido, fertilidat abou 
i mediano, ku periodo pro- 
longá di sekura. Yerba Mu- 
lato tin karakterístikanan 


nutrishonal hopi haltu. Re- 
sultado ta karni di bestia i 
lechi di bon kalidat. 
Kuminda pa bestia, spe- 
sialmente kabritu i karné, 
semper tabata un problema 
grandi na Boneiru. Tantu 
gobièrnu komo doñonan 
partikular di plantashi sa 
importá simia di yerba 
komo alimento. Por ehèm- 


Pa alimentá ganado riba e isla 
LVV ta eksperimentá ku 
yerba Mulato II 


pel Boy van der Ree, doño 
di Washington. 
LVV mes tambe a yega 


di importá simia di yerba 
na Boneiru. Por ehèmpel 
‘buffelgras’. 


Piskadónan di Rincon i Playa Frans a organisá grandioso torneo di piskamentu djadumingu. STINAPA a demostrá apoyo dor di regalá un 
blusa na tur piskadó ku a partisipá i un djùk ku kontenido na tur tim. STINAPA ta kontentu ku tur hende a mantené nan mes na regla i e 
evento tabata positivo. 


Apresio pa piskadó 

Junny van Arneman, Jeta i Chichi, a selebrá nan fecha natal djamars. Nan tabata na Misa La Bírgen di Coromoto pa un bendishon spesial 
serka Pader Marc Hooijschuur. Riba potrèt Junny selebrando ku algun persona despues di misa. 


Tres parokiano a hasi aña 


KRALENDIJK -- Den 
e di tres kuartal di 2022 
produkto i servisio di kon- 
sumo na Boneiru, tabata 
12,2% mas karu ku e aña 
anterior. Den e di dos kuar- 
tal e inflashon ainda tabata 
9,4 porshento. E oumento 
akí ta prinsipalmente debí 
na e oumento di preis di 
kuminda, koriente i kom- 
bustibel. Ofisina Sentral 
di Statistik, CBS, ta indiká 
esaki a base di e índise di 
preis pa konsumidó na Ka- 
ribe Hulandes. 
Na Sint Eustatius preis 
anual a subi ku 9,0 porsh- 
ento den e di tres kuartal di 
2022. Den e di dos kuartal 
esaki ainda tabata 7,7 por- 
shento. Por atribuí e ou- 
mento na e subida di preis 
di koriente i transporte. 
Inflashon na Saba a ou- 
mentá di 8,2 porshento den 
e di dos kuartal pa 9,7 por- 
shento den e di tres kuartal. 
Spesialmente e subida di 
preis di kuminda, koriente i 
transporte, a sòru pa e ou- 
mento di inflashon na Saba. 


Boneiru 
Kompará ku e di dos 
kuartal di 2022, preis na 


Boneiru a subi den e di tres 
kuartal ku 3,7 porshento. E 
oumento akí ta debí prinsi- 
palmente na e oumento di 
preis di koriente, 16,1 por- 
shento. 
Preis di kuminda i bibida 
no alkohóliko a subi ku 3,4 
porshento. Preis di gasolin 
a subi ku 13,4 porshento i 
buelo a bira 4,9 porshento 
mas karu. 


Sint Eustatius 
Preis pa konsumidó na 
Sint Eustatius a subi den e 
di tres kuartal di 2022 ku 
2,9 porshento, kompará ku 
e di dos kuartal. Preis di 
koriente a subi ku 19 por- 
shento. 
Preis di transporte a subi 
ku 5,4 porshento den e di 
tres kuartal. E oumento akí 
ta debí na e subida den preis 
di gasolin ku 6,0 porshento 
i buelo ku 6,2 porshento. 
E oumento di 5 porshento 
den e preis di horeca tabata 
remarkabel. 


Saba 
Na Saba produkto di 
konsumo tabata promedio 
3,2 porshento mas karu den 
e di tres kuartal di 2022, 


kompará ku e kuartal ante- 
rior. Preis di kuminda i bi- 
bida no alkohóliko a subi ku 
2,1 porshento den e kuartal 
pasá, kompará ku e kuartal 
anterior. Preis di koriente a 
subi ku 8,5 porshento. 
Na Saba preis di trans- 
porte a subi ku 9,8 porsh- 
ento den di tres kuartal. 
Gasolin tabata 5,3 porsh- 
ento mas karu i buelo a subi 
ku 17,1 porshento na preis. 


Webu mas karu 
Den e publikashon re- 


lashoná ku e di dos kuartal, 
CBS a informá ku preis di 
webu a subi notablemente 
na tur e tres islanan. Na 
Sint Eustatius, webu a bira 
51,7 porshento mas karu, 
na Saba 28,1 porshento i na 
Boneiru 16,3 porshento den 
e di dos kuartal. Den e di 
tres kuartal, e kuartal ku a 
kaba di pasa, preis di webu 
na Saba a sigui oumentá ku 
8,9 porshento, na Boneiru 
preis a subi ku 8,7 porshen- 
to i na Sint Eustatius preis 
di webu a baha ku 13,8 por- 


shento. 
Sifranan preliminar 
E sifranan di e di tres 
kuartal di 2022 ta prelimi- 
nar i lo stipulá nan defini- 
tivamente na momento di 
publikashon di e di kuater 
kuartal di 2022. 


Fuentenan: 
StatLine - Hulanda Ka- 
ribense 
h t t p s : / / o p e n - 
d a t a . c b s . n l / C B S / n l / 
d a t a s e t / 8 4 0 4 6 N E D / 
table?dl=BFA9 


Inflashon ta sigui subi 

Lo ta bon idea pa Klarki 
djòin ku Desha. Nan lo 
kompletá otro. 


Awèl sí. Klarki ta siña Desha 
Papiamentu i Desha ta siñ’é 
stòp di usa hùm, em, eh…. 


KRALENDIJK 
– 
Manera ta konosí entre 
tantu no tin lugá mas pa 
kachó i pushi na Fundashon 
Kunuku Kavelvers. E besti- 
anan ku tin na e akohida tin 
mester di yudansa urgente. 
E yudansa akí staf i bol- 


untarionan ta duna ku tur 
amor, no ta bai pa kon, tant- 
en ku nan por haña yudansa 
i amor realmente tambe. 
E bunita ta pa un biá 
mas risibí un kargamentu 
di kuminda di Stichting Di- 
erenLot, hopi kuminda te 


asta. Kuminda no ta para na 
Kunuku Kavelvers i esei no 
ta nada straño pasobra tin 
mas ku 130 kachó i ainda 
40 pushi ku hamber den e 
akohida. I grandi òf chikitu, 
nan tur tin nan propio nese- 
sidatnan i esaki hopi lihé 


i di mes ta keda atendé pa 
Stichting DierenLot. 
Fundashon Kunuku Ka- 
velvers ta hopi kontentu di 
por a risibí un karga asina 
grandi. Ku esaki e preshon 
mesora ta baha tambe. Pues 
hasi lihé pa saka e kuminda 


i warda nan bon pa asina 
kada habitante pa sigui re- 
forsá nan mes. Ku danki 
grandi di e tim di FKK 
Animal Rescue, hopi bestia 
mas ta bira mas kontentu na 
Kunuku Kavelvers. Un biá 
mas super. 


Bunita gesto di DierenLot 


KRALENDIJK--Des- 
de 2011 ta posibel pa na 
Boneiru, pasa `staatsexa- 
men` hulandes pa Ense- 
ñansa Sekundario den dife- 
rente materia riba nivel di 
VMBO, HAVO i VWO. 
Den e mesun konteksto, 
DUO ta organisá un ano- 
chi di informashon den ko- 
laborashon ku OCW-CG 


riba djamars 25 di òktober 
2022. 
E anochi di informashon 
akí ta pa (mayornan i/òf 
kuidadó di) hóbennan ku 
ta bai skol i kualke persona 
den e region ku ta deseá di 
pasa `staatsexamen` na Bo- 
neiru. Entre otro lo splika 
kiko eksaktamente e `sta- 
atsexamen` ta i pa ken e ta 


Informashon tokante 'Staatsexamen' 


destiná. Tambe lo splika e 
diferensia- i similaridatnan 
entre `staatsexamen` i ense- 
ñansa regular. 
Tambe lo duna infor- 
mashon práktiko tokante 
`staatsexamen`, 
manera 
kon pa inskribí, kiko e gas- 
tunan ta, ki fecha presis e 
èksamennan ta tuma lugá, 
kon i unda nan ta tuma lugá 


i kon un hende por prepará 
su mes mihó. 
`Staatsexamen` no ta 
solamente pa hóbennan ku 
ta bai skol. Tur hende por 
partisipá na esaki. Bo por 
skohe pa un pakete kom- 
pletu di materia òf pa un 
kantidat di materia lòs, ku 
bo por plama den diferente 
aña. Di e forma akí bo ta 


spar sertifikadonan ku hun- 
tu tin balor di un diploma. 
E diploma tin mesun 
balor ku unu di enseñansa 
regular. Tur hende ku ke sa 
mas di esaki ta bonbiní pa 
partisipá na e reunion infor- 
mativo na Liseo Boneriano, 
Kaya Amsterdam s/n, dja- 
mars 25 di òktober 2022 for 
di 19:00 or. 

ARUBA 
ARUBA 


ORANJESTAD -- Dia- 
mars den oranan di atardi 
patruyanan di Santa Cruz a 
bay pura direccion Sabanil- 
la Abou, unda cu un maltra- 
to serio lo a of tawata soso- 
diendo. Na yegada polisnan 
a topa cu e persona agredi 
cu ta un hende homber. E 


ORANJESTAD -- Dia- 
mars den careda di 7or di 
mainta a sosode un accident 
n’e T-kruising di Sabana 
Liber. Chauffeur di un Van 
blanco pa un of otro motibo 
a perde control cu su van, 
a bolter y a bay pega con- 
tra un mata di kwihi band’i 
pabou di caminda. E chauf- 
feur a haya varios rasca y 
corta na su curpa. 
Na prome instante e 
chauffeur no tabata desea 
asistencia medico di am- 
bulance, pero e polisnan 
n’e sitio a logra convence 


Cinco hoben menor hiba warda pa maltrato 


homber tawata sinta dilanti 
e cas y polisnan tawata tu- 
mando su declaracion. 
Mientrastanto a pidi pa 
un ambulance. Algun rato 
despues e Rapid Responder 
di Ambulance a yega na e 
sitio, unda cu e Paramedico 
a duna e homber e asisten- 


cia necesario. Despues di 
su declaracion y posibel 
denuncia agentenan a bay 
over na detencion di cinco 
hoben menor di edad. 
Tur cinco a wordo hiba 
hunto den 1 transportwagen 
y a bay stret Warda di Santa 
Cruz. Eynan esnan encar- 


ga lo bay investiga kico a 
sosode cu nan a bringa y 
maltrata e homber. Un acto 
repudiabel cu alabes ta ilus- 


tra un problema social serio 
cu tin den comunidad pa e 
forma di reacciona aki di 
menornan di edad. 


Van a bolter y a keda pega den mata di kwihi 


pa ricibi asistencia medico, 
mirando e impacto fuerte y 
con e van a keda pega riba 
e mata di kwihi. 
Na yegada e takelwagen 
no por a saca e van, pa mo- 
tibo cu e mata di kwihi lo 
por cay y haci daño na un 
cura di cas net na banda. 
DOW a wordo poni na al- 
tura y den careda di 10’or 
y mey, a manda un ploeg 
special pa corta e mata di 
kwihi y asina takelwagen 
por a saca e auto for di riba 
e mata sin causa daño n’e 
cura di cas. 

ARUBA 
ARUBA 


ORANJESTAD – Du- 
rante e fin di siman, Aru- 
ba a bisti su mes di gala 
Solo Expo Armando Goedgedrag 


na momento cu Armando 
Goedgedrag a demostra su 
talentonan den su prome 


Solo Expo, den ArtisA Gal- 
lery na San Nicolas. Un 
soño cu a bira realidad. 


Desde chikito e artista Ar- 
mando a soña cu un dia e lo 
tin tur loke e ta aspira, mira 
y kier proteha, pinta riba 
canvasnan grandi. 
Anochinan sumamente 
emotivo yena di emocion 
na unda esunnan cu a res- 
palda Armando durante dos 
anochi. Un cena magnifi- 
co, exotico, na unda Chef 
Urvin Croes di Infini, a sa 
di trece den un menu di 6 
salida, e ser cu ta Armando, 
combina cu su musica. 


E prome anochi tabata 
exitoso y aki ya 7 di 10 
obra a troca cas y lo haya 
nan develacion riba un mu- 
raya cerca un propi[1]etario 
nobo y orguyoso. E di dos, 
mas aun aki e dos obranan 
mas grandi tambe a sa di 
capta atencion y curason y 
a haya nan propietario. 
Armando a describi cada 
pintura desvelando un pa 
un contando e publico su 
sentimentonan y tur loke e 
ta desfila riba e canvas. 


ORANJESTAD – Di- 
aluna merdia na notario 
“NewLeaf” a habri publi- 
camente tur e envelopnan 
(dropbox link) di e com- 
panianan interesa den e 
proyecto di expansion di e 
Parke di Molina di Bi- 
ento na Rincon. Minister 
Glenbert Croes a expresa di 
ta sumamente satisfecho pa 
mira un total di 28 compan- 
ia expresa nan interes den e 
proyecto aki. Un proyec- 
to cu lo expande e capaci- 
dad pa genera electricidad 
a traves di molinanan di 
biento. 
Actualmente, Aruba ta 
tumando pasonan pa cana 
rumbo di transicion en- 


Minister Glenbert croes satisfecho cu resultado 
di proceso parke di molina 


ergetico y pa por genera 
electricidad mas barata y 
limpi mirando ya cu esaki 
lo ta di gran beneficio pa 
nos comunidad y medio 
ambiente. E resultado di e 
proceso di “Expression of 
Interest (EOI) tabata exi- 
toso, y lo sigui awor pa e di 
dos ronde na unda mester 
concretisa e “Request for 
Proposal (RFP)” pa logra 
realisa e proyecto aki. 
E conversion di WEB a 
base di gas cu e proyecto 
di Eagle LNG, e expansion 
di e Parke di Molina di Bi- 
ento, e desaroyonan di mas 
parke solar, lo pone Aruba 
como pais lider den henter 
e innovacion y desaroyo di 


nos Politica Nacional Ener- 
getico. 
Minister Glenbert Croes 
tambe a indica di ta na Ec- 
uador na e momentonan aki 
pa negocia e posibilidad 
di por cumpra “heavy fuel 
oil” mas barata, mientras 
cu WEB ta trahando riba 
e transicion pa aki 30 luna 
Aruba ta full riba gas. Esaki 
lo conduci na un rebaho di 
prijs di awa y coriente per- 
manente. 
Minister Glenbert Croes 
ta gradici tur e 28 compa- 
nianan pa nan interes den 
e proyecto aki, e team di 
Utilities, WEB y ELMAR 
cu a traha hunto cu e team 
di notario riba e “Expres- 


sion of Interest”. Pa trans- 
parencia cu e proceso aki y 
pa haci esaki publicamente 
pa comunidad por wak cua 
ta e companianan cu a pasa 
pa e siguiente ronde. 
Basa riba credibilidad 


di e compania, forsa finan- 
ciero y nan propuesta lo 
scoge den total transparen- 
cia e mihor compania pa e 
proyecto di expansion di e 
Parke di Molina di Biento 
na Rincon. 

ARUBA 
STATIA/SABA/ST. MAARTEN 


STATIA – Tres stasiano 
kende ta baluarte den agri- 
kultura i piskeria na Statia, 
a risibí rekonosementu du- 
rante e feria relashoná ku 
selebrashon di Dia Mundial 
di Kuminda djabièrnè. 
Ta trata aki di rekonose- 
mentu pa e empresarionan 
yòn den agrikultura, Kevin 


Rekonosementu pa baluarte 


Woodley, Layo Woodley 
i Percy Spanner. Rekono- 
sementu pa e piskadó mas 
konsistente, a bai pa Ken- 
yon Courtar. 
Diputado 
Glenville 
Schmidt, miembronan di 
Konseho di Insular Clyde 
van 
Putten, 
Recheline 
Leerdam i Adelka Spanner, 


huntu ku Dòkter Sharon 
Veira, manager di e unidat 
di agrikultura i servisio vet- 
erinario, a hasi entrega di e 
rekonosementunan. 
Hopi 
organisashon 
preokupá pa siguridat di 
kuminda, ta selebrá Dia 
Mundial di Kuminda mun- 
dialmente. 

ARUBA 
HULANDA 


HULANDA – Durante 
wikènt a haña un kurpa sin 
bida di un hòmber den un 
kas na Van Spilbergenstraat 
den e bario De Baarsjes, 
den Amsterdam. Ta trata 
aki probablemente di un 
habitante ku tin komo un 
seis siman asina morto. 
Bisiñanan a bati bèl. Un 
di e habitantenan a bisa ku 
el a haña bichi den su baño 
i ku e otro bisiña tambe a 
haña den su kas. 
“E momentu ei nos a bai 
pensa pa bai wak di unda 
esakinan por ta bini. I e 


Hòmber siman largu morto den kas 


sobrá di bisiña tabata mira 
nos tur, pero e otro habi- 
tante nò. 
Bati na porta di e kas no 
a yuda i bisiñanan di nin- 
gun manera por a alkansá e 
hòmber. E bisiña ta bisa ku 
el a yama e korporashon di 
kas Rochdale, pero nan no 
a hasi nada. 
Despues e bisiñanan a 
notifiká polis ku a haña e 
hòmber morto. Segun e 
bisiñanan pa último biá ku 
nan tabatin kontakto ku e 
hòmber tabata na inisio di 
sèptèmber. 


HULANDA 
– 
Mas 
bestia a muri djárason 
mainta den e klínika den 
e bario IJburg na Amster- 
dam. Trahadónan i tambe 
i un kachó a bira malu. 
E klínika ta bisa den un 
deklarashon ku algun di 
e bestianan ya tabata den 


Morto di bestia den klínika 
situashon krítiko. Komo 
ku nan tabata muri un tras 
di otro i trahadónan a bira 
malu, a yama Brantwer. 
Ainda tin inklaridat riba 
orígen di morto. Brantwer 
ta pensa na monóksido di 
karbon, pero midimentu 
realmente no a demostrá 


esaki. 
Al 
kontrario 
ambu- 
lans di bestia no a buska 
e otro bestianan despues 
di 
notifikashon.E 
otro 
bestianan ku ta keda na e 
klínika ku debí na malesa 
apesar di e sirkunstansi- 
anan, ta bon. 


HULANDA – Un trùk 
di karga kargá ku zeta pa 
kushiná djárason mainta 
banda di kuartu pa sinku, 
a pega kandela riba un 
kaminda banda di A27 na 


Trùk di karga na kandela 


Oosterhout. Debí na e zeta, 
despues di basta ora Brant- 
wer a logra paga e kandela. 
E shofùr a logra baha for 
di e trùk i mas brantspùit a 
yega na e sitio. 


Tres ora despues ku e 
trùk a pega kandela, ainda 
por a mira vlam. 
Paga ku skuma no a 
yuda dominá e kandela 
debí na e zeta. 


HULANDA – Djárason 
Martien M. di 46 aña a pre- 
sentá den sala di Korte sos- 
pechá di morto di su amiga 
Stephanie di Heerlen. E 
emoshonnan a bai haltu du- 
rante tratamentu di e kaso. 
Marco, ruman di Stephanie, 
no por a dominá su emo- 
shon i a trata na ataká M. 
Promé ku el a yega serka 
e sospechoso, dos agente 
polisial a pon’é na suela. 
“Asesino”, e tabata grita 
mas biá. 
Na inisio di febrüari 
2022 M. a hinka su amiga 
Stephanie mas biá na su 
garganta loke a kosta su 
bida, kende tabatin 33 aña. 
Djárason mèrdia M. tabata 
dilanti Hues. 
Pa tempu largu Stepha- 
nie tabatin problema síkiko. 
E tabata keda den un seshon 
di kuido intensivo haltu na 


Den sala di Korte 
Ruman di víktima a trata di ataká sospechoso 


un hospital sikiátriko. 
Martien tambe tabata 
keda na e momentu ei riba 
e propiedat pasobra e tam- 
be tabatin problema síkiko. 
E dos dosentenan a konosé 
otro i a haña un relashon. 
M. sin konosementu di 
mas hende, a saka Stepha- 
nie for di e klínika na Heer- 
lense kaminda e tabata 
keda. 
E pareha a bai biba na 
un hotèl chikitu na Valksen- 
swaard. 
Dia dos di febrüari, 
Stephanie i Martien, despu- 
es di tabata biba un tres pa 
kuater luna asina na e hotèl, 
e doño a tende gritamentu. 
E zonido tabata bini for di 
e kamber kaminda e pareha 
tabata keda. Momentu ku e 
doño a drenta e kamber, el a 
mira ku Martien tabata sintá 
riba Stephanie. El a deklará 


ku el a hinka Stephaniea 
mas biá na su garganta. 


Derecho di papia 
Durante tratamentu di e 
kaso, e ruman di Stephanie, 
Marco, ke a hasi uso di su 
derecho di papia. Sinem- 
bargo e momentu ei no a 
tuma lugá. Den un mo- 
mentu kòrtiku i trankil du- 
rante tratamentu di e kaso, 
Marco a kore bin dilanti 
direkshon di e sospechoso. 
Djis promé ku e por a hasi 
algu, un agente a pon’é na 


suela. Dos otro agente e 
asistí hopi lihé. 
Mas biá Marco a grita 
‘asesino’, miéntras e tabata 
trata na kita for di e agen- 
tenan. Un agente tabatin 
Marco den grep fuerte. Na 
diferente manera e agente 
a trata na kalm’é. “Nos ta 
komprondé bo, pero bo no 
ta bai gana. Trata na keda 
trankil”, e agente a bisa 
miéntras e tabata ten’é na 
suela. Algun ratu despues 
e agentenan a hiba Marco 
pafó pa e trankilisá. 


Bida largu 
Te asta Martien ta haña 
ku e mester disparsé pa 
bida largu tras di trali. Un 
sikólogo i sikiatra a kon- 
sehá anteriormente pa pone 
medidanan di TBS. E spe- 
sialistanan médiko a inves- 
tigá Martien mas biá den 
prizòn. Nan no ta pidi pa 
kastigu di prizòn. 
Segun nan, e sospechoso 
ta kompletamente insufisi- 
ente responsabel pa e krí- 
men. 

W I L L E M S T A D - 
-Kontinuando ku e inves- 
tigashon relashoná ku la- 
dronisia di outo ku a tuma 
lugá dia 25 di sèptèmber 
2022 na Jan Noorduynweg, 


Detenshon pa ladronisia di outo 


tim di joyriding a detené un 
sospechoso mas. Djaluna 
17 di òktober, alrededor di 
14.30’or tim di joyriding 
konhuntamente ku per- 
sonal di UST a detené e 


hòmber sospechoso R.C.W. 
nasé na Kòrsou di 27 aña di 
edat, relashoná ku e kaso 
ariba menshoná. 
Tambe a detené e hòm- 
ber D.G.A.O. nasé na Kòr- 


sou di 29 aña di edat ku 
tambe tabata den e vehíku- 
lo na momentu di deten- 
shon di R.C.W.. 
Detenshon a tuma lugá 
na krusada Kaya Muizen- 


berg / Kaya Monte Video. 
A presentá ámbos so- 
spechoso dilanti un fi skal 
ouksiliar ku a ordená nan 
enkarselamentu pendiente 
di mas investigashon. 


WILLEMSTAD--Dja- 
mars 18 di òktober personal 
di Divishon di Krímen Or- 
ganisá konhuntamente ku 
rèspòns tim a tene entrada 
hudisial den un kas na Rio 
Magadalena. 
E entrada aki ta relas- 


Detenshon pa violashon di lei di 
arma di kandela 
honá ku violashon di lei di 
arma di kandela. 
Durante 
investigashon 
den e kas polis a haña i kon- 
fi ská un arma di kandela i 
un kantidat grandi di bala 
skèrpi. 
Relashoná ku esaki a 


detené na e sitio e hòmber 
sospechoso A.E.G.V. nasé 
na Kòrsou di 31 aña di edat. 
A presentá e sospechoso 
dilanti un fi skal ouksiliar 
ku a ordená su enkarsela- 
mentu pendiente di mas 
investigashon. 


W I L L E M S TA D — 
Kuerpo Polisial ta wak bèk 
riba e periodo di 10 òktober 
pa 16 òktober 2022 ki bas- 
tante kiebro den kas. Den e 
análisis por tira un bista di 
aktividatnan , polis a reg- 
istrá i a analisá e siguiente 
aktividatnan kriminal. 


Atrako 
Den e periodo ariba 
menshoná, a registrá 5 kaso 
di atrako. E atrakonan a 
tuma lugá entre 00.42’or 
pa 17.30’or . Ta trata aki di 
atrakonan ku a tuma lugá 


Análisis di krímennan di impakto 
haltu 


na Kaya Hoslit, Weg naar 
Westpunt, Parasasa, Cara- 
waraweg, Mirla Plateweg. 


Ladronisia di vehíkulo 
Polis a risibí notifi - 
kashon di 3 kaso di ladroni- 
sia di outo. A registrá e la- 
dronisianan entre 07.00’or 
i 22.30’or . Den e periodo 
aki ta ku malechornan su 
enfoke un bia mas tabata 
riba Mitsubishi L 300, Mit- 
subishi Lancer i Kia Soul. 
Sitionan unda malechornan 
tabata aktivo ta Jan Noor- 
duynweg, Bottelier, Kene- 


pa Grandi. 


Kiebro den kas 
Polis a registrá 13 kiebro 
den kas. E kiebronan aki 
a tuma lugá riba entre 
11.00’or pa 18.00’or. 
Sitionan unda a registrá 
kiebro ta na Barber, Bok'e 
Sami, Curasol, Groteberg, 
Helfrichdorp, Jan Thiel, 
Juan Domingo Bij Ma- 
huma, Roosendaal, Seru 
Mahuma Romar i Weto. 
Den mayoria kaso ladron 
nan kibra porta i bentana 
.(mayoria) 


Kiebro den negoshi 
A konfi rmá 3 kiebro den 
negoshi ku a tuma entre 
02.00’or i 05.00’or. Den 
mayoria kaso a kibra porta 
i/òf slòt . Kiebronan ta reg- 
istrá na Dokterstuin, F.D. 
Rooseveltweg, VSBO St. 
Jozef. 


Kiebro den/na outo 
Tabatin 7 kiebro den 
outo, ku a tuma lugá for di 
entre 16.00’or pa 18.30’or. 
A registrá kiebro na Playa 
Sta Cruz, Kaya Dominico 


J.R. Herrera, Baya Beach, 
John F: Kennedy Boule- 
vard, Chuchubi Weg z/n, 
parkeer terrein van Colon 
Shopping Center, Autozaak 
te Jan Noorduynweg. 


Violensia relashonal 
E áreanan kaminda ku 
polis mester a duna asis- 
tensia pa e tipo di violen- 
sianan aki, tabata den bario 
nan Sta. Catarina i Sta Ma- 
ria. Un total di 2 kaso po- 
lis mester a atendé kuné. 
A registro e kasonan entre 
10.00’or i 13.52’or 


ARUBA 
KÒRSOU 

ARUBA 
DEPORTE 


K R A L E N D I J K - 
-Fanichi Mercera, por sièr- 
to èks-hungadó di e kampi- 
onnan di SV Real Rincon, 
a hasi sake di bala pa e par- 
tido klásiko di futbòl entre 
e ekiponan di Rincon ku ta 
e kampionnan di SV Real 
Rincon i SV Vespo djadum- 
ingu último. E partido aki 
despues ku SV Real Rincon 
tabata dilanti 2-0, SV Ve- 
spo ku dos pinalti ta empatá 
e partido 2-2, skor tambe 
ku e partido a fi nalisá kuné. 
Ku e resultado aki kada un 
ekipo a bai kas ku 1 punto 
fo’i dje partido. 


Fanichi Mercera a hasi 
sake di bala klásiko 


A duna honor na Fanichi 
Mercera, pa hasi e sake di 
bala pa duna inisio na e par- 
tido klásiko aki entre e dos 
ekiponan, esaki komo èks 
hungadó di e kampionnan 
di SV Real Rincon. Fanichi 
despues di a biba hopi aña 
na pais madre Hulanda, awe 
ku su penshun a regresá su 
isla natal i tin plannan pa 
yuda nos futuronan pa nan 
desaroyo den e deporte rei 
di futbòl. 
Despues nos lo bini ku 
mas informashon tokante 
esaki. Riba potrèt momentu 
ku Fanichi a hasi e saka di 


bala pa duna inisio na e par- 
tido klásiko di futbòl entre 
e kampionnan di SV Real 
Rincon i SV Vespo djad- 
umingu último, por sièrto 
tur dos di e bario di Rincon. 


KRALENDIJK--E eki- 
po di biliart Mastertouch, 
djamars último den oranan 
di anochi den kontinu- 
ashon di kampionato 2022 
di bliart bola-8, a gana di 
The Untouchable ku skor 
di 5-3, esaki den partido ku 
a tuma lugá den sala di bili- 
art di Kompleho Deportivo 
Jorge Nicolaas na Kaya 
Amsterdam. 
Tabata un partido ku a 


KRALENDIJK--Ricky 
De Leca, rèfri di FIFA pa 
Aruba, lo dirigí e partido 
di futbòl entre SV Real 
Rincon i SV Vitesse mañan 
djaweps pa 8or anochi den 
Stadion Antonio Trenidad 
na Rincon. 
Ta trata di un partido ku e 
dos ekiponan, tantu e kam- 


KRALENDIJK--E 
torneo di beisbòl pa nos 
futuronan organisá pa e 
ekipo di Stars ta sigui fi n 
di siman benidero kumin- 
sando djabièrnè awó. 
Fèlt Ama’s. 
Djabièrnè awó 21 òkto- 
ber 2022. 
17:15 U6 Stars vs Rays. 
17:15 
Angels 
vs 
Braves. 
Djasabra 22 òktober 
2022. 
10:00 U16 Stars vs 
Marlins. 


Rèfri FiFa De Leca partido 
Real Rincon - Vitesse 


pionnan di SV Real Rincon 
komo tambe e ekipo d SV 
Vitesse, lo ta bon prepará 
pa e partido aki tratando na 
bai ku e viktoria i e 3 pun- 
tonan di e partido. 
E kampionnan di SV 
Real Rincon ku 1 partido 
ganá 1 partido empatá, ku 
un viktoria foi dje partido 


aki, ta klasifi ká nr.1 pa e 
gran fi nal di e kampionato 
ku 7 punto foi 3 partido. 
E kos ta birando intere- 
sante pa loke ta e fi nal di e 
kampionato. 
Tur kos ta dependé tam- 
be di e resultado di e último 
partidonan e siman aki. 
Ta tratando pa Rèfri 


Ricky De Leca, aparte 
di e partido ku e lo dirigí 
djaweps awóku lo dirigí 
e partido djaweps anochi 
entre SV Real Rincon i 
SV Vitesse, duna tambe un 
klínika di futbòl na rèfrinan 
boneriano. 
Nos no a logra haña kon- 
fi rmashon di esaki, pero tur 


ta tratando pa yega na un 
palabrashon ku Rèfri Ricky 
De Leca, pa durante su es- 
tadia anke kòrtiku riba nos 
isla, duna tambe un klínika 
na rèfrinan. 
Asina ku nos logra kon- 
fi rmashon di esaki nos 
lo amplia ku mas infor- 
mashon. 


Mastertouch 5-3 riba The 
Untouchable 
kuminsá kasi pareu pero 
ku na fi nal Mastertouch ta 
bai ku e viktoria di 5-3 riba 
The Untouchable. 
E partido aki no tabatin 
ningun 7bola. 
Aki ta sigui e sètnan di 
e partido. 
The Untouchable - Mas- 
tertouch 3-5. 
P. Cicilia – J. Winklaar 
0-2. 
Ch. Thomas – G. Sari- 


djan 2-0. 
G. Alberto – Z. Statie 
2-1. 
H. Duran – Mx. Abdul 
0-2. 
Y. Zhen – G. Frans 2-0. 
D. Zhen – J. Chatlein 
1-2. 
A. Soliano – F Winklaar 
1-2. 
J. Janzen – Mv Abdul 
0-2. 


Torneo beisbòl Stars ta kontinuá 
12:45 U9 Padres vs 
Mets. 
12:45 U9 Stars vs Ori- 
oles. 
14:00 U10 Reds vs Pa- 
dres. 
15:30 U12 Red Sox vs 
Tigers. 
Djadumingu 23 òkto- 
ber 2022. 
Fèlt Ama’s. 
11:00 U16 Stars vs Ti- 
gers. 
13:30 U10 Stars vs 
Reds. 
15:00 U12 Stars vs Red 
Sox. 

KRALENDIJK 
– 
Komersiante Hamudi Dab- 
boussi a habri su kurason pa 
e siudadano boneriano Wal- 
ter Faneite, kende a biba pa 
8 aña largu den kayanan 


di San Paolo, Brasil. Tin 
algu mas ku dos siman ku 
e ta bèk riba su isla natal. 
Dabboussi, doño di City 
Shop, a opsekiá Faneite 
ayera, komo donashon, al- 


gun artíkulo di kas. Esaki 
a sosodé den presensia di 
Jerome Moniz di Sentrio 
Akseso i Bòi Antoin di 
BONERIANO. 
Na momentu ku Wal- 


ter Faneite a yega for di 
Brazil algun siman pasá 
e no tabatin nada. Poko- 
poko sinembargo e trein a 
kuminsá kore. Bòi Antoin 
di BONERIANO a guia 
Walter e siman despues di 
su yegada. Entre otro hasi 
un bishita na sede di Krus 
Kòrá pa e haña paña, tambe 
e promé kontaktonan na 
Burgerzaken pa e por haña 
sédula. 
Despues Sentro Akseso 
a tuma e tarea aki over. Je- 
rome Moniz di Akseso a 
sigui guia Walter. 
Un persona ku kier a 
yuda Walter for di momentu 
ku el a tende di su situashon 
tabata Hamudi Dabboussi 
di City Shop. Asta e kier 
a paga ticket pa Faneite a 
yega Boneiru, pero esei no 


tabata nesesario. Su fami- 
anan mes a sòru pa esei. 
Dabboussi sinembargo 
a keda ku e deseo pa yuda 
Walter. El a haña e oportun- 
idat pa hasi esaki djárason, 
opsekiando artíkulonan di 
uso den kas, manera kos pa 
kenta awa, un stof di kori- 
ente, heru di strika, televis- 
hon etc. 
Mientrastantu 
Walter 
a haña trabou. E ta ku- 
minsá traha djaluna awor 
na un hotèl lokal. Tambe 
el a haña, via Akseso, un 
kas temporal. E falta ainda 
yudansa fi nansiero pa por 
kumpra kuminda pa por 
kome e luna benidero te ora 
e risibí su promé salario. 
Esun ku ke yuda fi nansiera- 
mente por yama Bòi Antoin 
na telefòn 7866818. 
Di robes pa drechi riba e foto: Boi Antoin, Hamudi Dabboussi, Walter Faneite i 
Jerome Moniz. 


Tin mester di algun yudansa mas pa e persona aki 
Hamudi Dabboussi a habri kurason 
pa Walter Faneite 


